open-index/open-wikipedia-markdown huggingface dataset:
Brno savivaldybės rajonas

**Brno savivaldybės rajonas** () – vienas iš septynių Pietų Moravijos krašto rajonų. Administracinis centras – Brno. 215 311 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Dolni Kounicė
* Ivančicės
* Kuržimas
* Modržicės
* Oslavanai
* Pahorželicė
* Rajhradas
* Rosicė
* Šlapanicės
* Tišnovas
* Ūjezdas prie Brno
* Zbyšovas
* Židlochovicės
Bržeclavo rajonas

**Bržeclavo rajonas** () – vienas iš septynių Pietų Moravijos krašto rajonų. Administracinis centras – Bržeclavas. 115 334 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bržeclavas
* Hustopečės
* Kloboukai prie Brno
* Mikulovas
* Podivynas
* Valticės
* Velke Bilovicė
* Velke Pavlovicės
Hodonyno rajonas

**Hodonyno rajonas** () – vienas iš septynių Pietų Moravijos krašto rajonų. Administracinis centras – Hodonynas. 154 873 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bzenecas
* Dubnianai
* Hodonynas
* Kijovas
* Stražnicė
* Veselis prie Moravos
* Vracovas
* Ždanicė
Mahamane Traoré

**Mamanas El Chadžis Traorė** (; g. 1988 m. rugpjūčio 31 d. Bamake, Malyje) – buvęs Malio futbolininkas, šalies rinktinės saugas. Atstovavo prancūzų futbolo klubams, o 2017 m. atvyko į Lietuvą ir atstovavo Vilniaus „Žalgiriui“.

## Karjera
Traorė 2004–2005 m. žaidė gimtosios šalies „Cercle Olympique de Bamako“ klube.

Nuo 2005 m. atstovavo Nicos futbolo klubui „OGC Nice“.

2010–2011 ir 2011–2012 m. buvo skolinamas žemesniame divizione žaidusiam Meco klubui „FC Metz“, kuriame sužaidė 41 rungtynes įvairiose varžybose ir pelnė 7 įvarčius.

2017 m. prilausė Vilniaus FK „Žalgiriui“. 2017 m. vasario 24 d. pelnė savo pirmąjį įvartį atstovaudamas Žalgiriui Supertaurės rungtynėse prieš FK Trakai.. Šis įvartis buvo lemtingas ir žalgiriečiai šventė pergalę prieš FK Trakai minimalia persvara 1:0.

## Rinktinė

Nuo 2005 m. Mamanas Traorė buvo kviečiamas į Malio rinktinę. Dalyvavo Afrikos Nacijų taurės turnyre.

## Pasiekimai
;  su FK Žalgiris
* A lygos sidabro laimėtojas: 2017 m.

## Dalyvavimas čempionatuose

|}

## Išnašos

## Nuorodos
* 
* Player History
* Profile on Europort
* Profile on l’Equipe
Dzetangas

**Dzetangas** (, ) – miestas pietryčių Tibete, Jarlungo slėnyje, 183 km į pietryčius nuo Lasos. Šanano prefektūros centras. Šalia miesto yra Tradruko vienuolynas, pasak legendos, VII a. įkurtas Songcen Gampo, o už 10 km – Jumbulakhango rūmai, įkurti legendinio karaliaus Njatri Cenpo, už 30 km – seniausias šalyje Samjė vienuolynas.

## Istorija

Dzetangas yra istorinis Jarlungo krašto centras ir senoji Tibeto valstybės sostinė. Apylinkėse būta daug senovinių vienuolynų ir rūmų. Daug jų 1959 m. sugriauta per kultūrinę revoliuciją.

## Šaltiniai
Klaipėdos lėlių teatras

**Klaipėdos lėlių teatras** – Klaipėdoje įsikūręs lėlių teatras, savo veiklą pradėjęs XX a. pab., atkūrus Lietuvos nepriklausomybę. Pradžioje buvo Klaipėdos universiteto Menų fakulteto padalinys, vėliau atsiskyrė ir pradėjo savarankišką veiklą.

## Istorija

Klaipėdos lėlių teatro ištakos siekia 1991 m. Įkūrus Klaipėdos universitetą ir čia pradėjus ugdyti menininkus, susibūrė nedidelė iniciatyvių dėstytojų grupelė, troškusių įkurti lėlių teatrą. Jau 1992 m. įkuriamas lėlių teatras „KU-KŪ“. Idėjos autorė – režisierė Jūratė Januškevičiūtė. Prie jos prisijungė ir kiti Menų fakulteto dėstytojai: Linas Zubė, Liuda Vismantaitė ir Salomėja Burneikaitė, taip pat studentai, vėliau tapę profesionaliais lėlininkais.

Klaipėdos universiteto lėlių teatras „KU-KŪ“ sukūrė apie dvidešimt spektaklių, dalyvavo įvairiuose festivaliuose. 2004 m. prie teatro prisijungė būrelis jaunų, ką tik studijas baigusių lėlininkų. Tais pačiais metais teatras atsiskyrė nuo universiteto. 2006 m. Lietuvos kultūros ministerija Klaipėdos lėlių teatrui suteikė profesionalaus teatro statusą,o  2008 m. persikelta į naujas patalpas Vežėjų gatvėje, Klaipėdos senamiestyje.

## Teatro repertuaras

Teatro kolektyvas kuria spektaklius visų amžiaus grupių žiūrovams, tačiau didžiausią repertuaro dalį sudaro pastatymai vaikams. Taip pat nemažai spektaklių kūdikiams.

Dalį repertuaro sudaro pastatymai pagal literatūros klasikos kūrinius: „Coliukė“ (pagal H. K. Anderseną), „Raudonkepuraitė“ (pagal Š.Pero), „Nepaprasta Edvardo Tiuleino kelionė“ (pagal Kate DiCamillo) ir t. t.

## Nuorodos

* Teatro svetainė
* Klaipėdos lėlių teatro misija: lėlės gyvai. ''15min.lt'', 2016 m. rugsėjo 2 d.
* Pokalbis su teatro įkūrėja Jūratė Januškevičiūte ir kitais KU-KŪ nariais. ''LRT mediateka'', 1999 m. birželio 14 d.
Jarlungo Upės didysis kanjonas

**Jarlungo Upės didysis kanjonas** () arba ***Brahmaputros kanjonas***, taip pat ***Dihango kanjonas*** – giliausias pasaulyje kanjonas, esantis pietryčių Tibete (dabar Kinijos Liaudies Respublika), susidaręs Jarlung Dzangpo (Brahmaputros) upei kertant Himalajus. Kanjonas yra į rytus nukreiptoje Brahmaputros upės kilpoje, jo ilgis 504 km, vidutinis gylis 2268 m, o didžiausias gylis – 6009 m. Jarlung Dzangpo upė, ~1700 km pratekėjusi rytų kryptimi per Tibetą nuo savo ištakų prie Kailašo kalno, ima suktis į pietryčius ir graužtis per Himalajus. Upė prasiveržia tarp Namča Barvos (7782 m) ir Gjala Perio (7294 m) kalnų, toliau kanjonu teka į pietvakarius kol kerta Indijos (Arunačal Pradešo) sieną ir patenka nuolaidesnius kalnų šlaitus, kur jau vadinama Brahmaputra. Aukštutinė kanjono dalis leidžiasi nuo 2900 iki 1500 m, o žemutinė – iki 660 m. Vidutinis debitas – apie 7500 m³/s.

Jarlungo Upės didysis kanjonas ilgą laiką buvo didelė mįslė vakarų tyrinėtojams. Kanjonas yra sunkiai pasiekiamoje ir beveik negyvenamoje vietoje, todėl buvo nežinomas, o Jarlung Dzangpo bei Brahmaputros tapatumas ilgą laiką nebuvo įrodytas. XIX a. pab. britai, patys negalėdami keliauti į Tibetą, nusiuntė lepčą Kinthupą, kad šis į Jarlungą paleistų 500 pažymėtų rąstų (juos jau Indijoje turėjo pastebėti tam tyčia parengti žmonės). Tačiau Kinthupas pateko į vergiją, vėliau išsivadavo, gyveno vienuolyne ir sugebėjo išplukdyti rąstus, tačiau daug vėliau, nei sutarta, todėl upė jau tam reikalui nebuvo stebima.

1913 m. Frederikas Maršmanas Beilis (*Frederick Marshman Bailey*) ir Henris Morshedas (*Henry Morshead*) surengė ekspediciją į kanjoną. Britai patvirtino, kad Jarlung Dzangpo ir Brahmaputra išties yra ta pati upė, bet pačios sraunios upės neįveikė. 1924 m. ekspediciją surengė britų botanikas Frankas Kingdonas-Vordas, tikėdamasis rasti didelį krioklį, kuris turėtų susidaryti dėl didelio aukščių skirtumo, tačiau rado, kad upė leidžiasi daugeliu slenksčių.

1950 m. Kinijai okupavus Tibetą, o vėliau kanjono apylinkėse kilus Kinijos-Indijos karui, priėjimas užsieniečiams į Jarlungo Upės didįjį kanjoną uždarytas. XX a. pab. draudimas panaikintas, ir 1993 m. kanjoną bandė įveikti japonai, bet neteko vieno ekspedicijos nario ir kelionės nebaigė. 1998 m. surengta Nacionalinės geografų draugijos ekspedicija taip pat baigėsi amerikiečių baidarininko Dago Gordano (*Doug Gordon*) žūtimi. Tais pačiais metais kita ekspedicija pasiekė aukščiausius kanjono krioklius, kurių aukščiausias yra 33 m aukščio. 2002 m. tarptautinė ekspedicija įveikė visą aukštutinį Jarungo Upės kanjono dalį.

## Šaltiniai

## Nuorodos

* 2002 m. ekspedicija į Jarlungo kanjoną. Dokumentinis filmas
Medogas

**Medogas** (, ) – nedidelė gyvenvietė pietryčių Tibete (dabar Kinijos Liaudies Respublika), Njingči prefektūroje, Medogo apskrities centras. Gyvenvietė yra istoriniame Pemako krašte, Didžiajame Jarlungo Upės kanjone, prie Jarlung Dzangpo upės. Tai yra viena žemiausiai esančių Tibeto gyvenviečių, apylinkės pasižymi žaluma, kalnų miškais.

Medoge kalbama tibetiečių čanglų kalba. Taip pat gyvena khambų, lobų. Susisiekimas sudėtingas. Iki 2013 m. į Medogą patekti automobiliu buvo neįmanoma, pagrindinis susisiekimas vyko pėsčiomis. Yra dzongas. Medogo krašte išpažįstamas njingmos mokyklos Tibeto budizmas.

## Šaltiniai
Baji

**Baji** (, ) arba ***Njingči*** (), ***Linži*** ) – miestas pietryčių Tibete (dabar Kinijos Liaudies Respublika); Njingči prefektūros ir Baji rajono centras. Įsikūręs slėnyje prie Nijango upės, 405 km į rytus nuo Lasos, prie Lasos–Čengdu kelio. Medienos apdirbimo, vilnos pramonė.

Miestas įsikūręs senojo Drakči kaimo vietoje, kur stovi Buču vienuolynas (VII a.). Iki kinų okupacijos miestas buvo žinomas kaip Lagabaras. Dabar dauguma gyventojų – haniai.

## Šaltiniai
Premjer-ministr

**Premjer-ministr** () arba **Prime Minister** – Rusijos muzikos grupė, susikūrusi 1997 metais.

## Istorija
Grupė buvo įkurta 1997 metais keturių dainininkų: Viačeslavo Bodolikos (g. 1977 m. Ungenyje, Moldavija), Piterio Džeisono (g. 1976 m. Maskvoje), Žano Grigorjevo-Milimerovo (g. 1979 m. Maskvoje) ir Dmitrijaus Lanskojaus (g. 1978 m. Maskvoje). Po dvejų metų grupė išleido debiutinį studijinį albumą „Griaznyje tancy“ (). 2000 m. išgarsėjo singlu „Vostočnaja piesnia“. 2001 m. pasirodė antrasis albumas „Pochod na Vostok“ (). 2001 m. lapkričio mėn. grupę paliko Dmitrijus Lanskojus, kuris vėliau pradėjo solinę karjerą. Vietoj jo penktuoju nariu tapo Maratas Čanyševas (g. 1975 m. Maskvoje).

2002 m. kovo mėn. grupė nacionalinio transliuotojo *Pervyj kanal* (Pirmasis kanalas) išrinkti Rusijos atstovais 47-ame Eurovizijos dainų konkurse Taline (Estija). Su daina „Northern Girl“ užėmė 10-ą vietą, iš viso surinkę 55 taškus (6 taškus dalyviams skyrė žiūrovai iš Lietuvos). Tais pačiais metais išleido albumą „Devočka s severa“ (), kuriame įtraukta eurovizinė daina „Northern Girl“ bei rusiška jos versija „Devočka s severa“ .

2004 metais grupė išleido savo debiutinį rinktinių dainų albumą „Zolotaja serija“ ().

Dėl nesutarimų su prodiuseriais, grupės nariai savo veiklą pradėjo naujoje grupėje „PM“. 

„Premjer Ministr“ veikla tęsėsi nauja sudėtimi, kurios nariais tapo Tarasas Demčiukas, Sergejus Demiačiukas, Antonas Naumovas, Vasilijus Kirejevas ir Amarchuu Borchuu. 2006 m. grupė išleido albumą „8 marta“, įrašyta Moterų dienos progai.

2008 metais dalyvavo Rusijos nacionalinėje atrankoje į „Euroviziją“, su daina „My - parallelniye miry“ grupė užėmė 9-ą vietą.

## Diskografija
### Studijiniai albumai
* 1999: *Griaznyje tancy*
* 2001: *Pochod na Vostok*
* 2001: *Vsio vkliučeno*
* 2002: *Devočka s severa*
* 2003: *Piatyj okean*
* 2006: *8 Marta*
* 2008: *My tak choteli*

### Kompiliacijos
* 2004: *Zolotaja serija*
* 2005: *MP3 kollekcija*

### Koncertiniai albumai
* 2004: *Osobo važnyje persony*
* 2005: *Premjer-ministr v Rossii. № 1*

## Nuorodos
* Oficiali svetainė (rusų k.)

|-
Dramas (miestas)

**Dramas** (), kitaip **Žangmu** (), **Khasa** () – miestelis pietų Tibete (dabar Kinijos Liaudies Respublika), Njalamo apskrityje, prie Bhote Košio upės. Svarbus pasienio postas ties Kinijos–Nepalo siena, priešais Nepalo miestelį Kodarį. Šalis jungia tiltas per Bhote Košį.

## Istorija

Dramas nuo seno buvo svarbus taškas prie prekybinio kelio, kuriuo į Lasą keliaudavo nevarų pirkliai. Kinijai okupavus Tibetą, tarp Dramo ir Lasos nutiestas 115 km ilgio kelias, o 2008 m. pradėtas tiesti geležinkelis. 2014 m. Dramas buvo smarkiai suniokotas žemės drebėjimo, o pasienio postas uždarytas.


TIB-shangmu-hauptstr.jpg|Dramo gatvelė
Zhangmu Town, Tibet.jpg|Dramo reginys
TIB-shangmu-stadt.jpg|Ant Bhote Košio tarpeklio šlaito
The Friendship Bridge connecting China with Nepal cropped.jpg|„Draugystės tiltas“ tarp Nepalo ir Tibeto


## Šaltiniai
Facebook Messenger

**„Facebook Messenger“** (dažnai vadinama tiesiog **„Messenger“**) – nemokama susirašinėjimų ir pokalbių programa, kurią nuo 2011 m. kuria bendrovė „Facebook“. Programėlė leidžia šio socialinio tinklo vartotojams bendrauti tekstinėmis ir garso žinutėmis išmaniuosiuose įrenginiuose.

2023 m. visame pasaulyje „Facebook Messenger“ naudojosi daugiau kaip 1 mlrd. aktyvių vartotojų. Programėlei vadovauja buvęs „PayPal“ vadovas David A. Marcus.

„Facebook“ išleido programėlę „iOS“ ir „Android“ operacinėms sistemoms 2011 m. rugpjūčio 9 d. Nuo spalio 11 d. programėlė tapo prieinama „BlackBerry OS“ vartotojams, o nuo 2015 m. liepos 13 d. – „Tizen“ vartotojams.

2014 m. balandį „Facebook“ pranešė, kad „Messenger“ bus pašalintas iš pagrindinės „Facebook“ socialinio tinklo svetainės ir vartotojai nuo šiol turės atsisiųsti atskirą programėlę. 

2015 m. kovo 17 d. „Facebook“ leido programos vartotojams vienas kitam siųsti pinigines perlaidas. Kol kas ši funkcija leidžiama tik JAV teritorijoje.

2015 m. balandžio 27 d. „Facebook“ papildė „Messenger“ programą vaizdo pokalbių funkcija. Iš pradžių ji buvo išleista Belgijoje, Kanadoje, Kroatijoje, Danijoje, Prancūzijoje, Graikijoje, Airijoje, Laose, Lietuvoje, Meksikoje, Nigerijoje, Norvegijoje, Omane, Lenkijoje, Portugalijoje, JK, JAV ir Urugvajuje.

2016 m. balandį programa buvo papildyta grupinių pokalbių funkcija. Ji leido bendrauti vienu metu iki 50 asmenų.

2016 m. spalio 3 d. buvo išleista „Messenger Lite“ funkcija „Android“ sistemoms – ji leidžia patogiai naudotis programėle tų šalių gyventojams, kuriose nėra paplitęs greitas interneto ryšys. Ši programėlė išleista Kenijoje, Tunise, Malaizijoje, Šri Lankoje ir Venesueloje.

„Messenger“ programa neturi atsijungimo funkcijos – vietoj to naudojamos funkcijos „neaktyvus“, „perjungti vartotoją“ ir „pranešimų išjungimas“.

## Šaltiniai

## Nuorodos
* Oficiali svetainė
Svitava

**Svitava** (, ) – upė, tekanti Pardubicių ir Pietų Moravijos kraštuose, Čekijoje; Svratkos kairysis intakas. Upės ilgis apie 100 km. Prasideda netoli Svitavų. Teka per Blanską. Brno įteka į Svratką.


Svitava, Svitávka, okres Blansko.jpg
Svitava Letovice.jpg
Rájec-Jestřebí, Svitava.JPG
Medium

„**Medium**“ – tinklaraščių prieglobos platforma, įkurta Evan Williams, vieno iš „Twitter“ įkūrėjų. Tai socialinio žurnalizmo platforma, kurioje turinį kuria tiek mėgėjai, tiek profesionalai. Pastaruoju metu vis daugiau atsiranda ir masinės žiniasklaidos turinio. Pavyzdžiui, „Financial Times“ skelbia *Lunch with the FT* skilties straipsnius „Medium“ platformoje.

Tai jau trečioji Evan Williams įsteigta bendrovė (Blogger, „Twitter“). Anot jo, jis sukurė „Medium“ platformą, idant jos vartotojai galėtų pasidalinti reikšmingesniais, ilgesniais įrašais nei tai leidžia padaryti „Twitter“ platforma. Be to, jis neslepia nepasitenkinamo esamais masinės žiniasklaidos rodikliais orentuotais į peržiūrų skaičių, nori atsiseikėti savo įsteigtos platformos kūrėjams pinigais ir apsieit be reklamos, pigaus turinio (masinančių antraščių), kuris šiuo metu pritraukia daugiausiai interneto vartotojų dėmesio.

## Išnašos
Nagču prefektūra

**Nagču prefektūra** (, ) – prefektūra Kinijos Liaudies Respublikoje, Tibeto autonominio regiono šiaurinėje dalyje. Didžiausia Tibeto prefektūra. Administracinis centras – Nagču.

## Geografija

Prefektūra šiaurėje ribojasi su Sindziangu ir Činghajumi. Beveik visą paviršių užima labai retai gyvenamas ir sausringas Tibeto plokščiakalnis. Šiaurėje iškilę Tanglos kalnai bei Kunlunas. Pietvakariuose telkšo keletas druskingų ežerų – Silingas, Conagas, taip pat dalis Namco ežero. Prefektūroje yra Salvino upės ištakos.


Tibet landscape.jpg|Kraštovaizdis Nagču apskrityje
Tashi Dor.jpg|Taši Doro pusiasalis
People of Tibet13.jpg|Tibetietė iš Nagči
Amdo, Tibet.jpg|Būstai Amdo apskrityje


## Tautinė sudėtis
* tibetiečiai: 96,77 %
* kinai (haniai): 2,81 %
* kinai (hujai): 0,27 %

## Administracinis suskirstymas
Prefektūra padalinta į 11 apskričių.
Nagču

**Nagču** (, ) – miestas šiauriniame Tibete (dabar Kinijos Liaudies Respublika), 328 km keliu į šiaurės rytus nuo Lasos; prefektūros centras. Stotis prie Činghajaus-Tibeto geležinkelio. Statomas oro uostas.

## Istorija

Iki XX a. vid. Nagču buvo nedidelis kaimas karavanų kelyje iš Amdo į vidurio Tibetą. Išaugo Kinijos okupacijos metais.

## Šaltiniai
Šigadzės prefektūra

**Šigadzės prefektūra** (, ) – prefektūra (nuo 2014 m. prefektūros lygio miestas) Kinijos Liaudies Respublikoje, Tibeto autonominio regiono pietinėje dalyje. Administracinis centras – Šigadzė.

## Geografija

Prefektūra pietuose ribojasi su Nepalu, Sikimu (Indija) ir Butanu. Paviršius kalnuotas, išraižytas Transhimalajų šiaurėje ir Himalajų pietuose. Prefektūrą kerta Jarlung Dzangpo upė, sudarydama Jarlungo slėnį. Pietryčiuose ir šiaurės vakaruose telkšo keletas druskingų ežerų (Anglarenas, Takjelis/Dadzia, Gjesaras/Dzjesa, Rinčen Šubdzo, Taro ir kt.). Šigadzės prefektūroje stūkso Kailašas, Džomolungma ir daug kitų žymių Himalajų viršukalnių.


Shigatse Dzong.jpg|Šigadzės miesto dzongas
Saga (Shigatse Distrikt, Tibet) Geschäftsstrasse Dieter Schuh.JPG|Sagos miestas
浴雪蓝天 - panoramio.jpg|Lacės apskrities kraštovaizdis
Lake Paiku in Tibet.jpg|Paiku ežeras


## Tautinė sudėtis
* tibetiečiai: 95,5 %
* kinai (haniai): 3,67 %
* kirgizai: 0,38 %
* kinai (hujai): 0,2 %

## Administracinis suskirstymas
Prefektūra padalinta į 18 apskričių (1 miestietiškąją ir 17 kaimiškųjų).
Lasos prefektūra

**Lasos prefektūra** (, ) – prefektūra (prefektūros lygio miestas) Kinijos Liaudies Respublikoje, Tibeto autonominio regiono vidurinėje dalyje. Administracinis centras – šalies sostinė Lasa.

Tai mažiausia Tibeto AR prefektūra.

## Geografija

Tai vienintelė Tibeto AR prefektūra, nesiribojanti su kitomis KLR provincijomis ar užsienio šalimis. Paviršius kalnuotas, išraižytas Lasos upės ir jos intakų. Pietine riba teka Jarlung Dzangpo, o šiaurėje siekia Namco ežerą. Iškilę Njenčen Tanglos kalnai.

Lasos apylinkės garsėja savo vienuolynais.


NamTso scene.jpg|Namco ežeras
Drigung monastery3.jpg|Slėnis prie Drigungo vienuolyno
YangpachenValley.jpg|Jangpačeno slėnis
Ganden19.JPG|Gandeno vienuolynas


## Tautinė sudėtis
* tibetiečiai: 81,6 %
* kinai (haniai): 17,0 %
* kiti: 1,4 %

## Administracinis suskirstymas
Prefektūra padalinta į 6 apskritis (5 kaimiškąsias ir 1 priemiesčių) bei 2 rajonus (1 miesto ir 1 priemiesčio).
Njingči prefektūra

**Njingči prefektūra** arba ***Lindži prefektūra*** (, ) – prefektūra (nuo 2014 m. prefektūros lygio miestas) Kinijos Liaudies Respublikoje, Tibeto autonominio regiono pietrytinėje dalyje. Administracinis centras – Baji (Labagaras).

## Geografija

Prefektūra pietuose ribojasi su Indija (siena ginčytina, Kinija laiko Arunačal Pradešą Njingči prefektūros dalimi), pietryčiuose su Mianmaru ir Junano provincija. Nuo likusių Tibeto AR prefektūrų Njinči skiriasi drėgnu klimatu, vešliais kalnų miškais. Paviršius labai kalnuotas – čia susiduria Himalajai ir Transhimalajai. Teka Jarlung Dzangpo upė, sudarydama giliausią pasaulyje Jarlungo Upės didįjį kanjoną. Kitos svarbios upės yra Njangas, Ba, Salvinas (Nu). Telkšo Pagsumo ežeras.


Basum_Lake_01.jpg|Pagsumo ežeras
Landscape, Gangxiang Nature Reserve, Tibet.jpg|Gangsiango gamtos draustinis
西藏林芝-雅鲁藏布 - panoramio.jpg|Parlung Dzangpo kanjonas
西藏林芝-下察隅 沙琼村 僜人 - panoramio.jpg|Vietos gyventojos
2011 Forest in Nyingchi.JPG|Njingči miškai


## Tautinė sudėtis
* tibetiečiai: 74,13 %
* kinai (haniai): 17,33 %
* monpai: 4,55 %
* lobai: 1,68 %
* kinai (hujai): 0,88 %
* valstybės nepripažintos tautinės grupės: 0,82 %
* nu: 0,24 %

Prefektūroje gyvena daug smulkių, neskaitlingų, mažai tyrinėtų tautų. Mianmaro pasienyje aptikta pigmėjų tautelė taronai.

## Administracinis suskirstymas
Prefektūra padalinta į 7 apskritis.
Viškovo rajonas

**Viškovo rajonas** () – vienas iš septynių Pietų Moravijos krašto rajonų. Administracinis centras – Viškovas. 90 813 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bučovicės
* Ivanovicės prie Hanos
* Rousynovas
* Slavkovas prie Brno
* Viškovas
Proliatyvas

**Proliatyvas,** arba **vialis** – vienas iš netiesioginių linksnių, nurodantis dalyką kaip judėjimo, susisiekimo, tarpininkavimo priemonę, pagrindą ar terpę. Šis linksnis vartojamas kai kuriose Baltijos finų kalbose (suomių, estų, vepsų), kur jis linkęs nykti ir prieveiksmėti, taip pat šį linksnį turi tundros nencų, baskų ir eskimų–aleutų kalbos.

Suomių kalboje sudaromas su priesaga **-tse**, pavyzdžiui, *Kirjat tulevat *'postitse*** 'Knygos pristatomos paštu' (''posti'' 'paštas'). Suomių kalboje proliatyvas turi ypatybių (nederinamas su [[būdvardis|būdvardžiais]], ribotos galimybės vartoti [[Žodžių junginys|žodžių junginiuose]], nes ne visi žodžiai gali turėti šį linksnį), dėl kurių jis gali būti vertinamas ne kaip savarankiškas [[linksnis]], o kaip tam tikros rūšies [[prieveiksmis]] .

Kiti suomių kalbos pavyzdžiai:
* ''Matka tehtiin '''maitse, vesitse''' ja lentäen'' 'Keliai buvo nuvesti '''sausuma, vandeniu''' ir oru'''';
* ''Menin saareen '''jäitse*** 'Nuėjau į salą **ledu**';
* *Postinkuljetus *'ilmateitse**'' 'Pašto pristatymas **oru / oro keliu**.

## Išnašos
Znoimo rajonas

**Znoimo rajonas** () – vienas iš septynių Pietų Moravijos krašto rajonų. Administracinis centras – Znoimas. 113 538 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Hrušovanai prie Jevišovkos
* Jevišovicė
* Miroslavas
* Moravsky Krumlovas
* Znoimas
Ngari prefektūra

**Ngari prefektūra** arba ***Ali prefektūra*** (, ) – prefektūra Kinijos Liaudies Respublikoje, Tibeto autonominio regiono rytinėje dalyje. Administracinis centras – Šičuanhė.

## Geografija

Prefektūra pietuose ribojasi su Nepalu, pietryčiuose ir rytuose su Indija (siena ginčytina, apima ginčytiną Aksai Čino kraštą), šiaurėje su Sidziangu. Ngari prefektūra apima istorinės Gugės karalystės žemes. Vėliau Ngari kartu su U ir Cango kraštais sudarė U-Cangą. Per teritoriją driekiasi Himalajai ir Transhimalajai, toliau šiaurėje prasideda plokščiakalniai ir dykros, o pačioje šiaurėje iškilęs Kunlunas. Gausu ežerų ir druskoežerių: Bangda, Pangongas, Dava, Goža, Longmu, Lumadžangdongas, Orba, Žari, Manasarovaras, Rakšastalis. Čia prasideda daug svarbių upių: Jarlung Dzangpo, Indas, Satledžas, Ghaghra.


Campement de nomades Tibétains - Ngari.jpg|Tibetiečių klajoklių stovykla
Ruinen um den Roten Tempel von Tholing (Tibet) Dieter Schuh.JPG|Tolingo šventyklos liekanos
Gurla Mandata.jpg|Gurla Mandatos kalnas
Manasarobar.jpg|Manasarovaras


## Tautinė sudėtis
* tibetiečiai: 91,65 %
* kinai (haniai): 7,72 %
* kinai (hujai): 0,27 %
* uigūrai: 0,1 %

## Administracinis suskirstymas
Prefektūra padalinta į 7 apskritis.
Domažlicių rajonas

**Domažlicių rajonas** () – vienas iš septynių Pilzeno krašto rajonų. Administracinis centras – Domažlicės. 61 265 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bela prie Radbuzos
* Domažlicės
* Holyšovas
* Horšovsky Tynas
* Kdinė
* Pobežovicės
* Stankovas
Domažlicės

**Domažlicės** (, ) – miestas Pilzeno krašte, vakarų Čekijoje. Domažlicių rajono administracinis centras. 11 163 gyventojai (2016 m. duomenys).

## Istorija
Rašytiniuose šaltiniuose Domažlicės pirmą kartą paminėtos 1231 m. Otokaro II įsaku pastatytos miesto gynybinės sienos. Husitų valdymo laikais, vokiečiai buvo išvaryti iš miesto. Nualintas Trisdešimtmečio karo. 1770 m. pradėta tekstilės pramonė.

Iki 1918 m. priklausė Habsburgų monarchijai.

## Galerija

Rathaus Domažlice.JPG|Rotušė
Barokní Chodský hrad.JPG
Dolní brána (Pražská), Domažlice.JPG
Uslava

**Uslava** () – upė, tekanti Pilzeno krašte, Čekijoje; Berounkos dešinysis intakas. Upės ilgis apie 100 m. Prasideda Klatovų rajone. Teka per Planicės, Žinkovų, Nepomuko, Blovicių, Štahlavų, Stary Plzeneco ir Pilzeno savivaldybes. Pilzene įteka į Berounką.


 Spring of Úslava river.jpg|Žiotys
 Pond by Lukoviště 2.jpg
 Číhaň, Úslava river.jpg
Klatovų rajonas

**Klatovų rajonas** () – vienas iš septynių Pilzeno krašto rajonų. Administracinis centras – Klatovai. Rajono plotas – 1 945,69 km² (didžiausias šalies rajonas pagal plotą). Sudarytas iš 94-ių savivaldybių. 86 617 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Hartmanicės
* Horaždovicės
* Janovicė prie Ūhlavos
* Kašperske Horai
* Klatovai
* Mečynas
* Nyrskas
* Planicė
* Stražovas
* Sušicė
* Švihovas
* Železna Ruda
Emilija iš Laisvės alėjos

**Emilija iš Laisvės alėjos** – 2017 m. išleista lietuvių istorinė drama. Filmo veiksmas susijęs su neramumais, vykusiais Kaune 1972 m. po Romo Kalantos susideginimo. Į juos atsitiktinai įsivelia pagrindinė filmo herojė Emilija, gavusi paskyrimą į Kauno dramos teatrą.

## Siužetas

Jauna aktorė Emilija (vaidina Ieva Andrejevaitė) gauna paskyrimą į Kauno teatrą ir atvyksta būtent tą dieną, kai Kaune vyksta demonstracijos po R. Kalantos susideginimo. Netyčia įsimaišiusi į minią ji susipažįsta su būsimu jos teatro režisieriumi. Bandydama užstoti mušamą protestų dalyvį prieš milicininkus Emilija sumušama ir išvežama į KGB skyrių, kur, radęs Emilijos partizaniškų eilių knygutę KGB pareigūnas įsiunta ir ima persekioti Emiliją ir teatrą, kuriame ji pradeda dirbti. Nuvykusi į teatrą ir idealistiškai nusiteikusi Emilija greit ima pastebėti, kokia susiskaldžiusi trupė.

## Aktoriai

* Ieva Andrejevaitė – Emilija
* Darius Gumauskas – teatro režisierius
* Tauras Čižas – KGB pareigūnas
* Česlovas Stonys – vyriausiasis teatro trupės aktorius
* Remigijus Vilkaitis – teatro direktorius Korsakas
* Severija Janušauskaitė
* Gabrielė Anicaitė
* Saulius Bareikis
* Saulius Čiučelis
* Valentinas Navapolskis
* Vidas Petkevičius
* Mėta Starkutė – Emilija vaikystėje
* Dainius Svobonas – Emilijos tėvas
* Ramūnas Šimukauskas
* Justas Tertelis
*Vaidotas Martinaitis

## Pastatymas

### Filmavimas
Dauguma kadrų buvo filmuota Kaune: Laisvės alėjoje, taip pat keli kadrai Pelėdų kalne.

Po nufilmavimo, 2016 m. rugsėjo 16–lapkričio 3 dienomis Kaune nuo savivaldybės pastato iki soboro nusidriekė paroda po atviru dangumi „Kaunas. Kinas. Laisvė“, kurioje pateiktos istorinės nuotraukos paraleliai su filmo kadrais.

### Muzika
Garso takelių autorius – Jonas Jurkūnas, tačiau filme taip pat skamba kelios perdainuotos Vytauto Kernagio dainuojamosios poezijos dainos, specialiai filmui sukurta daina „Ar tu esi tas?“, atlikta Marijono Mikutavičiaus ir GJan.

## Premjera ir apdovanojimai
Pagrindinė filmo premjera įvyko 2017 m. vasario 16 d., per 99-ąsias Lietuvos nepriklausomybės paskelbimo metines. Premjeroje Kaune buvo ir prezidentas Valdas Adamkus su Alma Adamkiene, taip pat Vytautas Landsbergis su žmona Gražina, Kauno meras Visvaldas Matijošaitis, Martynas Starkus, Vytaras Radzevičius, Audrius Siaurusevičius, Vygaudas Ušackas ir kiti. Prezidentas V. Adamkus režisieriui ir prodiuserei įteikė apdovanojimą „Laisva šalis“ už „laisvės idėjos puoselėjimą“.

Filmas buvo nominuotas devyniose apdovanojimų „Sidabrinė gervė 2017“ kategorijose.

## Šaltiniai
Lokos prefektūra

**Lokos prefektūra** arba ***Šanano prefektūra*** (, ) – prefektūra (nuo 2014 m. prefektūros lygio miestas) Kinijos Liaudies Respublikoje, Tibeto autonominio regiono pietinėje dalyje. Administracinis centras – Dzetangas.

## Geografija

Prefektūra pietuose ribojasi su Butanu ir Indija (siena ginčytina, Kinija laiko Arunačal Pradeše esantį Tavangą Lokos prefektūros dalimi). Teritoriją kerta Jarlung Dzangpo upė, sudarydama Jarlungo slėnį. Pietiniu pakraščiu nusidriekę Himalajai. Telkšo keletas druskingų ežerų, iš kurių žymiausias – Jamdrokas.

Lokos prefektūroje yra istorinis Tibeto valstybės centras – gausu senovinių vienuolynų, tvirtovių, nekropolių.


Yamdrok Lake, Tibet 2.jpg|Jamdroko ežeras
Valley of Tibetan kings.jpg|Tibeto Karalių slėnis
The Kagyupa (bka' brgyud pa) monastery of Rechungphug (Ras chung phug).jpg|Rečungupugo vienuolynas
Yumbulagang (22635148399).jpg|Jumbulagango tvirtovė


## Tautinė sudėtis
* tibetiečiai: 93,74 %
* kinai (haniai): 5,59 %
* kinai (hujai): 0,31 %
* monpai: 0,2 %

## Administracinis suskirstymas
Prefektūra padalinta į 12 apskričių.
Viruma

**Viruma** gali reikšti šias abi Estijos teritorijas arba vieną iš jų:

* Vakarų Viru apskritis
* Rytų Viru apskritis

Taip pat:
* Viruma – istorinė estų žemė.
Bronė Mockūnienė

**Bronė Žaranskytė-Mockūnienė** (1918 m. rugpjūčio 2 d. Mosėdžio par. Virbalų k. – 2011 m. sausio 28 d. Kanberoje, Australija) – Australijos lietuvių visuomenės veikėja, rašytoja, dailininkė.

## Biografija

Gimė žemaičių ūkininkų Antano ir Onos Žaranskių šeimoje, buvo jauniausia iš septynių vaikų. Mokėsi Skuodo, Panevėžio gimnazijose, 1938 m. baigė Rokiškio Juozo Tumo – Vaižganto gimnaziją. Studijavo prancūzų kalbą ir literatūrą 1938–1940 metais Kauno Vytauto Didžiojo ir 1940–1942 metais Vilniaus universitetuose (pastarajame – ir germanistiką bei meno istoriją).

1944 m. pasitraukė į Vokietiją. Gyveno Dilingeno pabėgėlių stovykloje. Vokietijoje ištekėjo už Jono Mockūno. 1948 m. su vyru emigravo į Australiją. Nors turėjo pakankamą išsilavinimą, mokėjo šešias kalbas, iš pradžių pagal sutartį su Australijos imigracine tarnyba turėjo dirbti įvairius nekvalifikuotus darbus. Vėliau apsigyveno Adelaidėje, įsidarbino raštinėje, susilaukė sūnaus.

Buvo aktyvi Australijos lietuvių bendruomenės narė, Akademinio skautų sąjūdžio dalyvė, pirmosios tautinių šokių grupės Adelaidėje šokėja, dėstė Adelaidės lituanistiniuose kursuose. 1972 m. ėjo Australijos pabaltijiečių moterų sąjungos pirmininkės pareigas.

Bendradarbiavo lietuviškoje spaudoje („Mūsų pastogėje“ ir kt.). Buvo „Australijos lietuvių metraščio“ antrosios dalies, išleistos 1983 m., redakcinės komisijos narė. 1985 m. Čikagoje išleista jos prozos knyga „Saulėlydis“ pelnė skautų sąjungos premiją.

Dar Panevėžyje buvusi dailininko Jono Vaičio mokine, po vyro mirties 1975 metais giliau studijavo dailiąją keramiką ir tapybą. Tapė peizažus ir portretus, savo darbus eksponavo dailės parodose Australijoje ir Lietuvoje, surengė ne vieną personalinę parodą.

## Bibliografija

* Saulėlydis, romanas, 1985, Chicago, Akademinės skautijos leidykla.
* Lietuviai Australijoje: Kelionė į nežinią, apysaka ir atsiminimai,1996, Vilnius, Spauda.

## Nuorodos
* Jonas Mockūnas (1917–1975)
* B Mockūnienės tapyba: https://bronemockuniene.blogspot.com/2021/01/brone-mockuniene-mano-tapyba.html
Artilerijos dirbtuvės

**Artilerijos dirbtuvės** – Lietuvos karo pramonės įmonė, 1930–1934 m. veikusi Kaune.

## Istorija
Kauno artilerijos dirbtuvės sprendė Lietuvos kariuomenės ginklų įsigijimo ir tvarkymo klausimus, dalį jų gamino. Dirbtuvėse dirbo apie 400 darbuotojų. Artilerijos dirbtuvėse dažniausiai buvo atliekami sudėtingesni ir brangesni darbai, kurie nebuvo užsakomi kitoms įmonėms. Artilerijos dirbtuvėse veikė trys grupės:
* rankinių ir automatinių ginklų, patrankų, šovinių, sviedinių, dujokaukių ir mechanikos;
* automobilių (šaltkalvių);
* medžio apdirbimo.
Nusprendus iš miesto teritorijos į kitą, saugesnę, vietą perkelti dirbtuves, 1936 m. pradėtos statyti, o 1937 m. atidarytos naujos Lietuvos kariuomenės Linkaičių artilerijos dirbtuvės.

## Šaltiniai
Eduard Vääri

**Eduardas Vėris** (; 1926 m. birželio 26 d. Lapetukmės k. – 2005 m. gegužės 17 d. Tartu apskrityje) – Estijos finougrų kalbų tyrėjas, kalbininkas ir visuomenininkas. Publikacijų apie lyvių kalbą autorius, Estijos valstiečių partijos atstovas spaudai ir Estų kalbos apsaugos draugijos įkūrėjas.

## Biografija
1950 m. baigė Tartu universitetą ir nuo 1952 m. jame dėstė. Tais pačiais metais Tartu universitete pradėjo tirti finougrų kalbas, tarp jų Valdajaus karelų, vepsų, vodų ir lyvių. Nagrinėjo paveldėtąjį Baltijos finų kalbų žodyną, 1953 m. šia tema apgynė diplominį darbą, vėliau susitelkė į estų ir lyvių kalbas. 1957 m. tapo vyresniuoju profesoriaus asistentu. 1975 m. apgynė daktaro disertaciją apie lyvių kalbos paveldėtąsias darybos priesagas. 1976–1978 m. Helsinkio universitete dėstė estų kalbą. Nuo 1980 m. ėjo profesoriaus pareigas, nuo 1993 m. – atsistatydinęs nusipelnęs profesorius. Nuo 1990 m. buvo Estijos gyvybės mokslų universiteto kalbų centro lektorius. 1993–1996 m. dirbo Tartu miesto tarybos švietimo ir kultūros komitete.

E. Vėris publikavo daugiau kaip 200 mokslinių tyrimų apie lyvių kalbą. Yra parašęs estų kalbos vadovėlį, kuris buvo pakartotinai išleistas daugybę kartų. Kartu su J. Silvečiu ir R. Kleisigu, E. Vėris yra estiško „Svetimžodžių žodyno” bendraautoris.

## Apdovanojimai
* F. J. Vydemano apdovanojimas už nuopelnus kalbotyros srityje (), 2001 m.

* Baltosios žvaigždės IV laipsnio ordinas (), 2004 m.

## Darbai
* „Kalbininkas E. Vėris: straipsniai ir bibliografija”. Sudarė Reet Vääri ir Krista Kerge. Talino universitetas, Talinas, 2011, 370 p; ISBN 9789949463930 ()

* „Lyvių kalba ir liaudies humoras. E. Vėrio lyvių tautos ir kalbos studijos”. Sudarė: Ott Kurs, Tuuli Tuisk, Reet Väär, Estijos mokslų akademijos gimtosios kalbos draugija, Talinas, ISBN 9789949922222; prieiga prie spausdintų rinkmenų ()

## Šaltiniai
Katherine Maher

**Ketrin Mar** (*Katherine Maher*, g. 1983 m. balandžio 18 d.) – Vikimedijos fondo vadovė. Prieš tai ji dirbo UNESCO, Pasaulio Banko organizacijose ir Vikimedijos fondo komunikacijų vadove.

## Vikimedijos fondas

2016 m. ji tapo naująja Vikimedijos fondo vadove, pakeisdama atsistatydinusią iš pareigų Lila Tretikov po kilusio triukšmo dėl 250 tūkst. JAV dolerių paramos iš „Knight Foundation“, ne pelno siekiančios organizacijos, kuri ketino pastarąsias lėšas skirti paieškos sistemos () kūrimui. Tačiau daugelis Vikipedijos redaktorių vėliau apie tai sužinoję pasipiktino dėl to, kad pinigai buvo švaistomi be reikalo, ir jai netrukus po to teko atsistatydinti iš pareigų, jas laikinai užleidžiant Katherine Maher. 2021 m. vasario 4 d. pranešta apie jos pasitraukimą iš pareigų.

## Šaltiniai
Pilzeno pietinis rajonas

**Pilzeno pietinis rajonas** () – vienas iš septynių Pilzeno krašto rajonų. Administracinis centras – Pilzenas. 62 262 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Blovicės
* Dobržanai
* Kasejovicės
* Nepomukas
* Pršešticės
* Spalene Poržyčiai
* Stodas
Juozas Zavaliauskas

**Juozas Zavaliauskas** (g. 1944 m. liepos mėn. Kurkliuose, Anykščių rajone) – Lietuvos estrados artistas, konferansjė, humoristas, renginių vedėjas,

## Biografija

Tėvas Juozas Zavaliauskas (1911–1993) – amatininkas, liaudies menininkas, motina Ona Zavaliauskienė (1924–2015) – žemdirbė, sesuo Edita.

1950–1961 m. baigė Kurklių vidurinę mokyklą. 1961–1964 m. baigė dramos aktoriaus specialybę Vilniaus kultūros-švietimo technikume, kur buvo aktoriaus Aleksandro Kernagio (1911–1980) mokinys. Mokydamasis susidomėjo estrada, dalyvavo saviveikloje. 1964 m. debiutavo kaip estrados artistas su soline programa.

1964–1967 m. tarnavo sovietinėje kariuomenėje Pamaskvėje (Rusija), buvo kareivių klubo vedėjas. Tarnybos metu 1967 m. dalyvavo Maskvos srities skaitovų konkurse ir tarp kelių šimtų pretendentų tapo laureatu.

1967–1968 m. buvo Lietuvos filharmonijos administratorius. Nuo 1968 m. – filharmonijos estrados artistas, buvo pirmojo profesionalaus estrados kolektyvo „Estradinės melodijos“ konferansjė, važinėjo į gastroles. Tuo pačiu metu studijavo Lietuvos konservatorijos Teatriniame fakultete, bet studijų nebaigė. Nuo 1971 m. dirbo ir kituose Lietuvos filharmonijos estradiniuose ansambliuose – „Nerija“, „Nemuno žiburiai“, „Vilniaus aidai“.

Po 1990 m. buvo pasitraukęs iš meninės kūrybos, vertėsi smulkiu verslu. Vaidino humoristiniuose televizijos serialuose „Grybauskai“ (2001 m.), „Linksmasis našlys“ (2002 m.). 2005–2008 m. dirbo komercijos įmonėje (nekilnojamas turtas), vėliau išėjo į pensiją.

## Kūrybinė veikla

J. Zavaliauskas pirmasis Lietuvoje pradėjo naują scenos pramogų žanrą  – rengė solines humoristines programas. Daugiau kaip 30 metų jis dirbo žinomiausių Lietuvos estrados kolektyvų konferansjė, su šiais kolektyvais keliaudavo po visą Sovietų Sąjungą. Publiką juokino skolintomis iš kitų kalbų ir savo sukurtomis humoreskomis bei taikliais juokingais pastebėjimais iš to meto gyvenimo.

Nuo 1993 m. buvo laisvas menininkas, susikūręs naują solinę programą. Pats ruošė savo programų tekstus, rengė scenografiją, taip pat rengė humoristinius spektaklius su Klaipėdos „Parodijos“ teatru ir kitais atlikėjais. Pramoginių programų organizatorius, televizijos laidų, šou programų dalyvis.

## Šeima

Vedęs antrą kartą, žmona Irena Kučinskaitė-Zavaliauskienė (g. 1955 m.). Sūnūs: Juozas (g. 1986 m.), Donatas (g. 1992 m.).

## Šaltiniai

## Nuorodos

* Biografija ''Anykštėnų biografijų žinyne''
* Juozas Zavaliauskas svajojo tapti kunigu
* Juozas Zavaliauskas apie reklamos aukas
Taobao

**„Taobao“** () – internetinių aukcionų ir elektroninės prekybos bendrovė. Internetinė parduotuvė buvo įkurta 2003 m. „Alibaba Group“ koncerno ir yra orientuota į Kinijos vartotojų rinką.

Taobao.com vysto *vartotojų vartotojams* prekybiniais ryšiais grindžiamą verslo modelį. Iš esmės tai yra „eBay“ analogas, o apmokėjimas vyksta per kinišką „PayPal“ mokėjimų analogą „Alipay“. Nuo 2011 m. verslas buvo reorganizuotas, įsteigta mažmeninės ir didmeninės prekybos bendrovė „Tmall“, kurioje siūlomos gerai žinomų prekės ženklų kokybiškos prekės.  

Taobao.com siūlo 800 mln. tiek naujų, tiek naudotų prekių asortimentą: rūbai, batai, kepurės, aksesuarai, buitinės technikos ir kitų plataus vartojimo prekių. Prekės gali būti parduodamos už fiksuotą, sutartą kainą arba per aukcionus. 2011 m. Taobao registruotų vartotojų skaičius pasiekė 370 milijonų.

Registracijos metu pakanka mobiliojo telefono numerio. Registracijos kodo pranešimas atsiunčiamas nurodytu telefono numeriu. Už prekes galima atsiskaityti „Visa“, „MasterCard“ kortelėmis, „Paypal“ ar „Alipay“ apmokėjimo sistemomis.
Egresyvas

**Egresyvas** – vienas iš vietos  linksnių, kuris pasitelkiamas pradiniam judėjimo taškui arba veiksmo pradžiai (beprasidedančiai  būsenai) nurodyti. Egresyvas vartojamas kai kuriose Uralo kalbose (vepsų, udmurtų), pavyzdžiui, vepsų kalba *nadonnopäi* 'nuo mošos (vyro sesers)' (*nado* 'moša, vyro sesuo'), udmurtų kalba *гуртысен* /gurtɨɕen/ 'nuo kaimo'.
## Nuorodos
*  Dėl finougrų kalbotyros terminų *(rusų k.)*; 2017-02-21
*  Syntax and Semantics of Paths ; tikrinta 2017-02-21
Foje atsisveikinimo koncertas

**Foje atsisveikinimo koncertas** – vienas iš trijų paskutinių grupės „Foje“ koncertų, vykusių 1997 m. gegužės mėnesį Klaipėdoje, Kaune ir Vilniuje. Į paskutinį iš atsisveikinimo koncertų, vykusį gegužės 17 d. Vilniaus Vingio parke, susirinko 60 tūkst. žiūrovų. 2016 m. duomenimis, šis koncertas buvo daugiausiai žiūrovų surinkęs koncertas Lietuvoje. Už koncertą Lietuvos kultūros ministerija grupei įteikė  premiją. „Foje“ atsisveikinimo koncertas 1997 m. Bravo muzikiniuose apdovanojimuose buvo pripažintas geriausiu metų renginiu, koncertuose įrašytos dainos 1999 m. buvo išleistos albume „Vilnius Kaunas Klaipėda“.

## Priešistorė
Nesantaika tarp „Foje“ narių prasidėjo dar 1995 m. Tais metais grupės vokalistas Andrius Mamontovas įrašė pirmą savo solinį albumą „Pabėgimas“, kurį kiti grupės nariai, A. Mamontovo teigimu, sutiko nepalankiai. Tų pačių metų „Foje“ albumo „Kai perplauksi upę“ įrašymą lydėjo daug ginčų, o 1996 m. išleistą albumą „1982“ įrašinėjo tik dviese – A. Mamontovas ir Arnoldas Lukošius. Nesutarimą tarp A. Mamontovo ir kitų grupės narių dar labiau pagilino A. Mamontovo įsitraukimas į Eimunto Nekrošiaus statomą spektaklį „Hamletas“.

## Koncertai

## Minėjimai
„Foje“ fanų klubas kiekvienų metų gegužės 17 d. rengia paskutinio grupės koncerto minėjimus.

2017 m. gegužės 17 d. Vingio parke įvyko paskutinio „Foje“ koncerto dvidešimtmečio minėjimas. Minėjimo metu parko estradoje veikė grupės atributikos paroda, buvo rodomas paskutinio koncerto įrašas, prekiaujama 300 egzempliorių tiražu išleista USB laikmena su koncerto įrašu bei dauguma grupės albumų. Renginyje apsilankė ir patys „Foje“ nariai. A. Mamontovas renginio metu teigė, jog tai paskutinis šio įvykio minėjimas.

## Šaltiniai
Harley Davidson and the Marlboro Man

**Harlis Deividsonas ir Marlboro** () – 1991 m. JAV sukurtas veiksmo filmas.

## Pagrindiniai aktoriai
: *Aktorius – vaidmuo*
* Mickey Rourke – Harley Davidson
* Don Johnson – Marlboro
* Chelsea Field – Virdžinija
* Daniel Baldwin – Aleksandras
* Giancarlo Esposito – Džimis
* Vanessa Williams- Lulu
* Tai Carrere – Kimiko
* Tom Sizemore – Čensas 
* Mitzi Martin 

## Turinys

1996 m., Los Andželas. Baikeris Harlis ir kaubojus Marlboro sužino, kad jų mėgstamo baro savininkas įsiskolino didelę sumą, todėl su dar trim draugais nusprendžia jam padėti. Jie užpuola inkasatorių mašiną, tačiau vietoje pinigų joje aptinka didelę partiją naujos kartos narkotikų „krištolinė svajonė“. Vyrai nusprendžia grąžinti narkotikus korumpuotam bankininkui mainais į reikalingą barui išpirkti pinigų sumą, ir nors sandėris įvyksta, vėliau smogikai grįžta ir nužudo Harlio bei Marlboro draugus ir baro šeimininką. Sugebėję pabėgti, vyrai nusprendžia parengti atsakomąjį puolimą...
Premija (1963 filmas)

**Premija** () – 1963 m. JAV sukurtas politinis kriminalinis filmas.

## Pagrindiniai aktoriai
: *Aktorius – vaidmuo*
* Paul Newman – Endriu Kreigas
* Edward G Robinson – daktaras Maksas Startmanas
* Elke Sommer – Inger Liza Anderson
* Diane Baker – Emilė Stratman
* Micheline Presle – daktarė Denisė Marso
* Gerard Oury – daktaras Klodas Marso
* Jacqueline Beer – Monika Sovje
* Britt Ekland

## Turinys

Kasmetinė Nobelio premija už literatūros pasiekimus paskiriama amerikiečiui Endriu Kreigui, kuris paskutiniu metu daugiau domisi ne rašymu, o moterimis ir alkoholiu. Atvykęs į Stokholmą pasirengti ceremonijai, jis gauna gražią palydovę Inger bei susipažįsta su kitais mokslininkais, gausiančiais premiją. Netrukus Kreigas pastebi, kad naujasis jo pažįstamas daktaras Stratmanas, lydimas dukterėčios Emilės, per antrąjį jų susitikimą elgiasi visiškai kitaip nei per pirmąjį, dėsto kitokius politinius įsitikinimus ir netgi yra kiek aukštesnis. Kreigas, kuris kitu pseudonimu rašo detektyvinius romanus įtaria, kad kažkas kitas užėmė tikrojo profesoriaus vietą ir mėgina tai išsiaiškinti. Jo palydovė Inger tuo netiki, tačiau kai rašytojas sužino per daug, mergina pagrobiama, reikalaujant, jog Kreigas tylėtų ir, gavęs savo premiją, kuo greičiau paliktų šalį. Paaiškėjus, kad tikrąjį profesorių pagrobė rusai, norėdami dėl jo žinių šį slapta išgabenti į savo šalį, o jo vietą užėmė talentingas aktorius, Kreigas nusprendžia savo jėgomis išvaduoti pagrobtą Inger ir Stratmaną...

## Apdovanojimai
* Auksinis gaublys – geriausia nauja aktorė (E. Sommer)
* Auksinis gaublys (nominacija) – geriausia antrojo plano aktorė (D. Baker)
Septynios mirtys katės akyse

**Septynios mirtys katės akyse** () – 1973 m. Italijoje sukurtas giallo filmas.

## Pagrindiniai aktoriai
: *Aktorius – vaidmuo*
* Jane Birkin – Karinga
* Hiram Keller – lordas Džeimsas MakGrafas
* Francoise Christophe – ledi Merė MakGraf
* Venantino Venantini – tėvas Robertsonas
* Doris Kunstmann – Siuzana
* Dana Ghia – ledi Alicija
* Serge Gainsbourg – policijos inspektorius

## Turinys

Jauna mergina vardu Karinga nekviesta atvažiuoja į savo tetos namus Škotijoje, kur sutinka dar keletą savo giminaičių, tarp kurių ir motiną. Atmosfera gana slogi ir mergina išgirsta, kaip teta įkalbinėjama parduoti savo nuosavybę, tačiau niekaip nesutinka. Netrukus prasideda paslaptingos žmogžudystės, kurių aukomis viena po kito tampa svečiai, tarp jų – ir Karingos motina. Pagrindiniu įtariamuoju tampa šeimininkės sūnus, jau anksčiau gulėjęs psichiatrinėje ligoninėje...
Porno (1990 filmas)

**Porno** – 1990 m. Lenkijoje sukurta erotinė komedija.

## Pagrindiniai aktoriai
* Zbygniew Rola
* Maja Barelkowska
* Ana Gornostaj
* Ewa Grabarczyk
* Jolanta Mielech
* Jolanta Nowak
* Boguslaw Linda
* Katarzyna Figura

## Turinys

Pirmoji Michalo mergina buvo 17-metė Ania, tačiau kai tik jam pavyko šią suvedžioti, jis ją paliko, baimindamasis, jog įsimylės ir visą gyvenimą praleis su viena moterimi. Po to jis ėmė keisti drauges vieną po kitos, tačiau niekaip negalėjo pamiršti Anios ir vis spėliodavo, kaip būtų susiklostęs jo gyvenimas, jeigu jie būtų likę kartu. Paskui Michalas sutiko Martą, kuri jį beviltiškai įsimylėjo, tačiau šis naudojosi ja tik tuomet, kai nepavykdavo rasti kitų merginų. Viename vakarėlyje jis sutiko Anią, tačiau apsimetė jos nepažįstąs, o ji atsakė tuo pačiu. Galiausiai Michalas lieka su Marta, tačiau nesiliauja ir toliau galvoti apie Anią ir kaip galėjo pasikeisti jo gyvenimas...
Willeke van Ammelrooy

**Willeke van Ammelrooy** (tikrasis vardas – *Willy Geertje van Ammelrooij*; g. 1944 m. balandžio 5 d.) – Nyderlandų aktorė ir režisierė.

Debiutavusi 1971 m. filme „Mira“, ji sukūrė daugiau kaip 70 vaidmenų kine ir televizijoje.

## Dalinė filmografija
* Mira (1971)
* Įsilaužėlis (1972)
* Žudiko skambutis (1972)
* Mano naktys su Suzana, Olga, Albertu, Džulija, Pieta ir Sandra (1975)
* Meilė Ibizoje (2013)

## Apdovanojimai
* Nyderlandų filmų festivalis – geriausia aktorė (1995 ir 2000 m.), geriausios aktorės nominacija (1993 m.) ir garbės apdovanojimas (2001 m.)
* Rembranto apdovanojimas – už karjeros pasiekimus (2009 m.)

## Nuorodos

* IMDb profilis
Nicoletta Machiavelli

**Nikoleta Makiaveli** (, pilnas vardas – *Nicoletta Rangoni Machiavelli*; 1944 m. rugpjūčio 1 d. Ravarino – 2015 m. lapkričio 15 d. Sietlas) – buvusi italų kino aktorė.
Gimusi italo ir amerikietės šeimoje, ji buvo tolima filosofo ir rašytojo Niccolò Machiavelli giminaitė. Po pirmųjų vaidmenų aktorę pastebėjo prodiuseris Dino De Laurentiis, su kuriuo ji netrukus pasirašė 7 metų sutartį ir kurią pati po 3 metų nutraukė.

Karjeros pradžioje dažniausiai vaidinusi komedijose arba vesternuose, 7 dešimtmečio pabaigoje aktorė ėmė gauti rimtesnius vaidmenis ir per savo karjerą dirbo su tokiais režisieriais kaip Dino Risi, Andrzej Żuławski ir Liliana Cavani.

1984 m. Makiaveli tapo Ošo pasekėja ir pasitraukė iš kino. Vėliau ji persikėlė gyventi į JAV, kur 2015 m. lapkričio mėnesį mirė.

## Dalinė filmografija

* Mūsų vyrai (1966)
* Griebk ir spruk (1973)

## Apdovanojimai
* Vokietijos kino apdovanojimai – geriausia aktorė (nominacija) (1969)

## Šaltiniai

## Nuorodos

* IMDb profilis
Suvaržyta policija

**Suvaržyta policija** () – 1975 m. sukurtas filmas.

## Pagrindiniai aktoriai
: *Aktorius – vaidmuo*
* Claudio Cassinelli – komisaras Mateo Rolandi
* Arthur Kennedy – prokuroras Armando Di Federiko
* Franco Fabrizi – Luidžis Balzamo
* Sara Sperati – Papaja
* Valeria D'Obici – Falena
* Giovanni Cianfriglia – smogikas

## Turinys

Komisaras Mateo Rolandi, sekdamas narkotikų prekeivius, tampa sprogimo viename Milano viešbučių liudininku. Mėginant išsiaiškinti sprogimo priežastis, jo keliai susikerta su prokuroru Di Federiko. Pareigūnų konkurencija nepadeda greitesniam bylos tyrimui, net ir supratus, kad šio nusikaltimo užsakovai pernelyg įtakingi, kad būtų patraukti atsakomybėn. Jiems pavyksta išaiškinti eilinius vykdytojus, tačiau vėliau prokuroras nusprendžia trauktis iš pareigų, nes neturi galimybių sąžiningai baigti tyrimo…
Deziderija

**Deziderija** () – 1980 m. Italijoje sukurta drama. 

## Pagrindiniai aktoriai
: *Aktorius – vaidmuo*
* Stefania Sandrelli – Viola
* Lara Wendel – Deziderija
* Klaus Lowitsch – Tiberijus
* Vittorio Mezzogiorno – Erostrato
* Orso Maria Guerrini – Kvintas
* Lory Del Santo

## Turinys

Deziderija – apkūni paauglė, iš kurios šaiposi netgi jos motina Viola. Pastaroji stengiasi gyventi nerūpestingą gyvenimą, dažnai keičia vyrus ir ją erzina rami bei, jos supratimu, nieko verta dukra. Kartą išvesta iš kantrybės Deziderija mėgina nusižudyti, tačiau atsiduria ligoninėje. Gydymo metu mergina netenka daug svorio ir pamažu iš neišvaizdžios apkūnios merginos tampa dailia moterimi, traukiančia vyrų akis. Nors mergina ir pasikeičia, jos santykiai su motina nepagerėja, todėl Deziderija  nusprendžia susirasti savo tėvą, kuris jau seniai paliko šeimą...
Pilzeno šiaurinis rajonas

**Pilzeno šiaurinis rajonas** () – vienas iš septynių Pilzeno krašto rajonų. Administracinis centras – Pilzenas. 77 478 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Horny Bržyza
* Kaznejovas
* Kožlanai
* Kralovicės
* Manetynas
* Mesto Touškovas
* Nyržanai
* Plasai
* Tršemošna
* Uterai
Tachovo rajonas

**Tachovo rajonas** () – vienas iš septynių Pilzeno krašto rajonų. Administracinis centras – Tachovas. 52 837 gyventojai (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bezdružicė
* Boras
* Černošynas
* Kladrubai
* Plana
* Pršimda
* Stršybras
* Tachovas